# data[].attributes.body
Tumori zapravo predstavljaju mase tkiva formirane od abnormalnih stanica – onih koje rastu ili se razmnožavaju više nego što bi trebale, ili pak ne okončavaju svoj životni ciklus na vrijeme.

Postoje dvije vrste:

a) Benigni tumori su dobroćudne vrste tumora koje zapravo označavaju sve nove tvorbe / izrasline u tkivu. Ne predstavljaju rizik za organizam zato što se ne šire na okolna tkiva.

b) Maligni tumori - ova je zloćudna vrsta tumora poznatija kao rak. Određene stanice malignih tumora mogu se odvojiti i doći u bilo koji dio tijela preko žila, odnosno krvi i limfnog sustava.

# data[].attributes.body
Limfom je skupni naziv za više od 90 vrsta raka koji počinju u stanicama imunosnog sustava.

Dvije su glavne kategorije limfoma: Hodgkinov i ne-Hodgkinov limfom (NHL).

Većina dijagnosticiranih limfoma su ne-Hodgkinovi limfomi. Razlikovanje podtipova NHL-a važno je zbog odgovarajućeg liječenja.

Ovisno o podtipu limfoma, oni mogu rasti tjednima ili mjesecima pa čak i godinama.

Ovisno o brzini rasta tumora, NHL se može biti agresivni (brzorastući) i indolentni (spororastući) limfom.

# data[].attributes.body
NHL je naziv za veliku skupinu tumora zrelih limfocita (obrambenih krvnih stanica) koji najčešće nastaje u limfnim čvorovima pa se može zvati i rakom limfnih čvorova.

Proširenost limfoma se ocjenjuje CT-om ili PET-CT-om. Dodatno, uglavnom je potrebna biopsija kosti jer limfomi, posebno indolentni, često zahvaćaju koštanu srž.

Podtipovi NHL-a pokazuju različit tijek bolesti što znači da mogu zahtijevati različit pristup u liječenju. Zato se radi biopsija (kirurško vađenje čvora ili uzimanje dijela čvora/tumora debelom iglom) kako bi patolog pod mikroskopom utvrdio točan podtip.

# data[].attributes.body
Limfomi su često uznapredovali, posebno folikularni. Međutim, i takvi bolesnici mogu biti uspješno liječeni.

Indolentni limfomi se ne moraju liječiti sve dok se ne pojave simptomi, ali će bolesnici biti pod nadzorom liječnika. To se naziva „watch and wait“ pristup.

Agresivne limfome treba početi liječiti čim prije.

Prvi simptom su obično bezbolno otečeni limfni čvorovi, ali bolest može zahvatiti i bilo koji drugi organ.

Simptomi koji se mogu javiti uključuju neobjašnjiv gubitak tjelesne mase, vrućicu i jako noćno znojenje. To liječnici zovu B-simptomima.

# data[].attributes.body
Prema klasifikaciji WHO-a, NHL se obzirom na tip limfocita iz kojeg nastaju, dijele na B-stanične limfome i T-stanične limfome.

B-stanični čine 90% NHL-a u Hrvatskoj i imaju puno podtipova. Najčešći je difuzni B-velikostanični limfom (DLBCL) kao tipični agresivni limfom koji čini oko 1/3 svih NHL, a zatim folikularni limfom (FL) kao tipični indolentni limfom.

Nerijetki su i limfom marginalne zone (MZL) koji je indolentan te limfom plaštenih stanica (MCL) koji je u pravilu agresivan.

Folikularni limfom (FL) je bolest ljudi srednje i starije dobi - prosječna dob je oko 60. godine života.

Difuzni B-velikostanični limfom (DLBCL) se može javiti u bilo kojoj životnoj dobi (čak i kod djece), učestalost mu progresivno raste s godinama, tako da je medijan pojavnosti oko 65. godine.